رشاد برسوم

الدكتور رشاد برسوم ( اتولد فى اسيوط، 1941 )، دكتور مصرى كبير استاذ امراض الباطنه فى كلية طب القصر العينى و رئيس مركز القاهرة لأمراض الكلى. اتخرج من كلية طب القصر العينى سنة 1962 ،بعد ما اخد مرتبة الشرف و جايزة التفوق فى العلوم الفسيلوجيه (الميداليه الدهبيه). اخد بعد كده دبلوم الامراض الباطنيه ، و بعدين الدكتوراه وبعدها اخد المعادله الامريكيه. اخد منحه علميه للتدريب فى قسم امراض الكلى فى جامعة باريس سنة 1971. منحته بريطانيا عضوية الكليه الملكيه البريطانيه و أختير زميل للكلية. رجع مصر واتعين استاذ فى قسم الامراض الباطنيه و فضل ياترقا لحد ما بقى رئيس لمركز الكلى فى القصر العينى و عضو فى المجالس الطبيه.

كمان اشتغل رئيس مؤسس فى الجمعيه العربيه لأمراض و زرع الكلى و رئيس للجمعيه، و عضو فى جمعيات الشرق الوسطانى لزرع الاعضاء وحوض البحر المتوسط للامراض المعدية و أمراض الكلى ، و عضو فى اكاديمية نيو يورك للعلوم من سنة 1992 لحد دلوقتى.

اخترع سنه1963 اول جهاز مراقبه مبسط، اتطور بعد كده لجهاز كامل للكلى الصناعيه حصل عنه على الميداليه التقديريه للمؤتمر الدولى الاول للهندسه الطبية الحيوية بالقاهرة سنة 1979م، كمان اتحفظت تصميماته الهندسية فى متحف الاعضاء الصناعية فى مدينة كليفلاند الامريكيه.

الف 22كتاب علمى لشرح تطور امراض الكلى وزود المكتبة العلمية بأبحاث هامة فى البلهارسيا نشرت الدوائر العلمية 35بحث منها، كمان دخل مفهوم امراض الكلى و أسبابها وخطورتها فى كل الجامعات العربية والأفريقية لحد ما اصبح رئيس للأتحاد الأفريقى لأمراض الكلى، و اخد  الجايزة التقديرية العالمية للمؤسسة الوطنية لأمراض الكلى بالولايات المتحدة.
 من كتاب أعلام من أسيوط للأستاذ الدكتور محمد رجائى الطحلاوى 
رشاد برسوم هو  واحد من ولاد  مدينة أسيوط، اتولد سنة 1941م، ورب لعيله متفوقة علمى فالمرات طبيبة أمراض نفسية و هو أب لثلاث طبيبات هن: نهى ونادين وميراى. تخرج الدكتور رشاد فى كلية طب القصر العينى سنة 1962، ذلك بعد ما اخد مرتبة الشرف و جايزة التفوق فى العلوم الفسيولوجية (الميدالية الذهبية).

الدكتور رشاد سامى برسوم شخصية مصرية برزت فى مجال الطب، حصد الكتير من الجوايز العالمية فى مختلف المجالات الطبية، و هو أستاذ الأمراض الباطنة بكلية طب القصر العينى جامعة القاهرة، و رئيس مركز القاهرة لأمراض الكُلى. اللى كسب جايزة عالم علما العالم فى أمراض الكُلى و أخير قلادة النيل.
كان أستاذًا زائر بجامعة جنوب نيو يورك و جامعة شيفلد ببريطانيا و جامعة الدانوب بالنمسا وشارك مع 3 علما من بريطانيا وايطاليا  و كندا  فى تحرير مرجع دولى عن أمراض الكلى بالعالم التالت، كذا شارك فى تأليف 23 إصدار تعتبر دلوقتى  مراجع أساسية عن أمراض الكُلى.
 مسيرة حافلة بالإنجازات 
عكف الدكتور برسوم على البحث والدراسة فحصل على دبلوم الأمراض الباطنـة، بعدين على الدكتوراه والمعادلـة الامريكانيه . نال بعدها الكتير من الجوايز بعدين اخد منحة علمية للتدريب فى قسم أمراض الكلى بجامعة باريس سنة 1971 وتدرب كطبيب مقيم بمعهد الكُلى والمسالك البولية بلندن ومنحته بريطانيا عضوية الكلية الملكية البريطانية واُختير زميل للكلية.

اتعين مدرس بقسم الأمراض الباطنة و أستاذ مساعد و رئيس لمركز الكلى بالقصر العيني، أسس الجمعية العربية لأمراض وزرع الكلى و كان رئيس لها، و عضو بجمعيتى الشرق الوسطانى لزرع الأعضاء وحوض البحر المتوسط للأمراض المعديـة و أمراض الكلى، و هو كمان عضو بأكاديمية نيو يورك للعلوم من سنة 1992.

ابتكر سنة 1963م أول جهاز مراقبة مبسط، تطور بعدين لتصميم جهاز كامل للكلى الصناعية حصل عنه على الميدالية التقديرية للمؤتمر الدولى الاولانى للهندسة الطبيـة الحيويـة بالقاهرة سنة 1979، كما حفظت تصميماته الهندسية فى متحف الأعضاء الصناعية فى مدينة كليفلاند الامريكانيه .

وقع بروتوكول للتعاون بين جامعة شيفلد بالمملكة المتحدة ومستشفيات جامعة القاهرة يتيح للطلاب دراسة وامتحان نصف المقرر بجامعة القاهرة للحصول على درجـة الماجستير فى أمراض الكلى من جامعة شيفلد،و ده اتسبب فى ماتر الجهد والمال للكتير من الطلاب المصريين والعرب.
 مكانته العلمية 
ألف دكتور رشاد 22 كتاب عالمى لشرح تطور أمراض الكلى و أثرى المكتبة العلمية بأبحاث هامة فى البلهارسيا نشرت الدوائر العلمية 35 بحث منها، و إنه أدخل مفهوم أمراض الكلى و أسبابها وخطورتها فى كل الجامعات العربية والإفريقية لحد  بقا رئيس للاتحاد الأفريقى لأمراض الكلى، و اخد  الجايزة التقديرية العالمية للمؤسسة الوطنية لأمراض الكلى بالولايات المتحدة.

تم منح د. رشاد برسوم أستاذ الكُلى بطب قصر العينى 50 ألف جنيه لنشره بحثً فى مجلة العلوم، هيا أرقى مجلة علمية فى العالم.

نظر لكل دى الإنجازات رشحته جامعة كاليفورنيا للحصول على جايزة عالم علما العالم فى أمراض الكلى فى يناير2007، و كسب الدكتور رشاد سامى برسوم أستاذ أمراض الكلى بطب القاهرة وابن مصر البار- جايزة (عالم علما العالم) فى أمراض الكلى،و ده يعد نصر مصرى غالى وتمثيل مشرف قدام المحافل الدولية.

 الجوايز 
 الميداليه التقديريه للمؤتمر الدولى الاول للهندسه الطبية الحيوية
 الجايزة التقديرية العالمية للمؤسسة الوطنية لأمراض الكلى
 جايزة عالم علما العالم فى امراض الكلى
 وسام الدولة للعلوم و الفنون من الطبقة الأولى

تصنيف:مواليد 1941
تصنيف:اطبا مصريين
تصنيف:اكاديميين مصريين
تصنيف:علما مصريين
تصنيف:اقباط
تصنيف:اشخاص من محافظه اسيوط